stanford-oval/wikipedia huggingface dataset:
Neoteerikot

Neoteerikot (m.kreik. νεότεροι, neóteroi) olivat ryhmä latinaksi kirjoittaneita runoilijoita hieman ennen ajanlaskun alkua. Ryhmän jäsenet ottivat vaikutteita kreikkalaisilta kirjailijoilta (Kallimakhos ja Theokritos). Heidän tavaramerkkinsä olivat kirjoituksen tiukka rakenne, leikkisä lajityypin käyttö, sanoilla leikittely ja monimutkaisten viittausten käyttäminen.
Sanan neoteerikko voi ajatella tarkoittavan "Uusi runoilija", koska he olivat ryhmä ajattelijoita, mukaan lukien kuuluisa Catullus, joka ylellisen roomalaisen aristokratian elämäntyylin johdosta alkoi torjua perinteisiä normeja sekä sosiaalisessa elämässä että kirjoituksissa. Catulluksen sosiaalisten normien torjunta näkyy selvästi hänen kirjoituksissaan.
Merkittävimmät säilyneet neoteerikkojen työt ovat roomalaisen Catulluksen. Hänen 116 runon kokoelmansa kerrotaan löytyneen vuonna 900 Veronassa ja sen jälkeen uudelleen 1200-luvun lopulla. Vaikka teoksesta on otettu useita kopioita ja alkuperäinen käsikirjoitus on hävinnyt, Catulluksen runous ilmentää neoteerikkojen pääperiaatteita, tyylikäs sanasto, mitta ja sointi, joita neoteerikot hakivat. Neoteerikkojen kreikkalaisten esikuvien merkitystä ei voi kuitenkaan unohtaa.
Latinankielisiksi neoteerikoiksi luetaan yleisesti:
Catullus
Ovidius
Propertius
Tibullus ja Gallus - vaikka heidän töitään on hyvin vähän jäljellä, jotta asiasta voitaisiin olla varma.
Vergilius - osa hänen töistään, kuten Eclogae
Mothers Against Sex Association

Mothers Against Sex Association oli suomalainen yhtye. Se perustettiin Turussa lokakuussa 1994. Perustajajäsenet olivat Ville Mäntynen (laulu), Raimo Pesonen (rummut), Olli "Opa" Nikoskelainen (kitara) ja Piretta Kesseli (basso ja taustalaulu). Yhtyeen ideana oli soittaa meteliä (engl. noise). Johtohenkilö Mäntysen kiinnostus dekadenttiin ja absurdiin kirjallisuuteen kuului laulujen sanoituksissa, kun taas sävellykset ja sovitukset tehtiin bändin yhteistyönä. Bändi keikkaili ahkerasti ja soitti muun muassa Tavastia Klubilla. Kun Kesseli lähti yhtyeestä helmikuussa 1996, yhtyeen basistiksi tuli Tommi Saha Vox Flatus -yhtyeestä. Samalla taustalaulajaksi pestattiin Annamari Vänskä.[lähde? ]
Myöhemmin yhtye koki vielä enemmän kokoonpanomuutoksia. Alttoviulisti Paulina Ahokas liittyi mukaan, ja Opa Nikoskelaisen erottua kitaransoittajaksi tuli Xysmassakin vaikuttanut Toni Stranius. Viimeisen kokoonpanomuutoksen yhtye koki Paulina Ahokkaan erottua, Sami Puustisen (myös Vox Flatus -yhtyeestä) korvattua Raimo Pesosen rumpalina ja Santtu Jokisen liityttyä mukaan kosketinsoittajaksi. Tällä Mäntynen/Saha/Stranius/Puustinen/Jokinen-kokoonpanolla yhtye äänitti sen viimeiseksi jääneen, vielä julkaisemattoman levynsä Same, same but different.[lähde? ]
Yhtyeen musiikkityyli vaihtui alkuaikojen kitararäimeestä Paulina Ahokkaan kauden viuluvetoisen soundin kautta lopulliseen, leijuvampaan ja maalailevampaan musiikkiin.[lähde? ]
Mothers Against Sex Association lopetti toimintansa vuonna 2002 laulaja Ville Mäntysen kuoltua. Vuoden 2006 heinäkuussa yhtyeen jäsenistöstä kuoli myös kitaristi Toni Stranius.[lähde? ]
Diskografia

Estonian Karaoke (7" EP) (Crawfish FISH-004) (1996)
Shut up and Look Stupid (mini-CD) (Crawfish FISH-007) (1997)
Pause / I'll be Your Sister (7" single) (Hiljaiset Levyt HIKS-047) (1998)
Same, Same But Different (julkaisematon) (2000)
Lisäksi kappale "One second" on kuultavissa Zerga-levy-yhtiön kokoelmalla "Cabaret Nocturno vol III" (2002). Tämä on Mothers Against Sex Associationin alkuperäiskokoonpanon ainoa julkaistu äänite.
Aiheesta muualla

Mothers Against Sex Association Hiljaiset Levyt. (arkistolinkki)
Mothers Against Sex Association Discogs. Viitattu 8.1.2019.
Naamiokuparisorsa

| Naamiokuparisorsa |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Sorsalinnut Anseriformes
Heimo::  Sorsat Anatidae
Suku::  Nomonyx
Laji::  dominicus
Kaksiosainen nimi
 Nomonyx dominicus  (Linnaeus, 1766) 
Katso myös
   Naamiokuparisorsa Wikispeciesissä   Naamiokuparisorsa Commonsissa 
Infobox OKNimi-testi OKIUCN-testi OK: 
Naamiokuparisorsa (Nomonyx dominicus) on sorsalintu.
Levinneisyys

Naamiokuparisorsaa esiintyy laajalla alueella Väli- ja Etelä-Amerikassa. Sitä tavataan Yhdysvaltain eteläosista Argentiinaan asti. Sen kannaksi on arvioitu 50 000–499 999 yksilöä. Laji on luokiteltu elinvoimaiseksi.
Muotikuu

| Muotikuu Oy |
| --- | --- |
Perustettu:  1992
Perustaja:  Jaana Varkki-Terho ja Tony Terho
Toimitusjohtaja:  Tony Terho
Kotipaikka:  Turku
Toiminta-alue:  Suomi
Toimiala:  vaateteollisuus ja -kauppa
Liikevaihto:  3,5 milj. € (2017)
Liikevoitto:  85 000 € (2017)
Henkilöstö:  30 (2016)
Tytäryhtiöt:  Uusitähti Oy (lasten juhlapukeutuminen)
Omistaja:  Jaana Varkki-Terho ja Tony Terho
Kotisivu:  www.muotikuu.fi
Infobox OKVirheellinen NIMI-arvo: 
Muotikuu Oy on suomalainen naisten juhla- ja bisnesvaatteita suunnitteleva, valmistava ja myyvä yritys. Sillä on ollut kymmenen myymälää eri puolilla Suomea ja noin kymmenen hengen ompelimo Turussa. Yritys tunnetaan pääsuunnittelijansa Jaana Varkki-Terhon suunnittelemista uniikeista iltapuvuista, joista vuosittain kolmisenkymmentä nähdään Linnan juhlissa. Varkki-Terho on suunnitellut pukuja Linnan juhliin vuodesta 1992 ja ollut 2010-luvulla juhlien tuotteliain pukusuunnittelija. Myös Muotikuu Oy on perustettu 1992.
Muotikuun myymälöitä oli alkuvuodesta 2018 kaksi Turussa ja yksi Helsingissä, Kuopiossa, Savonlinnassa ja Oulussa. Kesäkuussa 2018 yritys ilmoitti lopettavansa Turun ompelimon sekä outlet-myymälät Turussa ja Kuopiossa. Tämän jälkeen Muotikuulle jää kahdeksan myymälää ja 19 työntekijää. Myymälöissä myydään myös ulkomaisten valmistajien vaatteita, mutta noin 70 prosenttia liikevaihdosta tulee omasta tuotannosta.
Jaana Varkki-Terho sai vuonna 2004 Gloria-lehden muotipalkinnon, ja vuonna 2016 hänet valittiin Yrittäjänaisten Keskusliiton valtakunnalliseksi Vuoden yrittäjänaiseksi.
Vuonna 2017 Kuopion aluehallintovirasto tutki Muotikuun kahden entisen työntekijän syytöksiä kokemastaan häirinnästä ja kiusaamisesta ja antoi yritykselle toimintaohjeita. Tapaukseen liittyy myös poliisin esitutkinta työsyrjinnästä.
Mýloi (Sámos)

| Mýloi Μύλοι |
| --- | --- |
 Pieni kirkko Mýloin kylän lähellä.
 Mýloi
 Koordinaatit: 37°40′51″N, 26°51′30″E 
Valtio:  Kreikka
Hajautetun hallinnon alue:  Egea
Alue:  Pohjois-Egean saaret
Alueyksikkö:  Sámos
Kunta:  Anatolikí Sámos
Hallinto:  
 – Asutustyyppi:  kylä
 – Kallikrates-koodi:  5601040501
Korkeus:  60 m
Väkiluku (2011):  248
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Mýloi (kreik. Μύλοι; myös transl. Mýli, Míli) on Kreikan kylä, joka sijaitsee Sámoksen saarella. Se kuuluu hallinnollisesti Anatolikí Sámoksen kuntaan, Sámoksen alueyksikköön ja Pohjois-Egean saarten alueeseen. Mýloi muodostaa oman kyläyhdyskuntansa (Τοπική Κοινότητα Μύλων, Topikí Koinótita Mýlon). Kylän väkiluku on 248 (vuonna 2011).
Mýloin kylä, suomeksi ”Myllyt”, sijaitsee Sámoksen eteläosissa noin yhdeksän kilometriä länteen Pythagóreiosta. Se on rakennettu noin 60 metrin korkeuteen merenpinnasta laskettuna. Kylä on yksi saaren vanhimpia ja perustettu saaren uudelleenasuttamisen aikaan. Se oli saaren pääkylä noin vuosina 1550–1600 ennen Chóraa. Kylän nimi viittaa siellä olleisiin vesimyllyihin (μύλος, mýlos).
Ennen vuotta 2011 kylä kuului Pythagóreion kuntaan ja vuosina 2011–2019 Sámoksen kuntaan ja sen Pythagóreion kunnallisyksikköön.
Aiheesta muualla

Kuvia tai muita tiedostoja aiheesta Mýloi Wikimedia Commonsissa
Pierre-Cédric Labrie

| Pierre-Cédric Labrie |
| --- | --- |

Henkilötiedot
Syntynyt: 12. kesäkuuta 1986 (ikä 38) Baie-Comeau, Quebec, Kanada
Kansalaisuus:   Kanada
Jääkiekkoilija
Pelipaikka:  vasen laitahyökkääjä
Maila:  oikea
Pituus:  191 cm
Paino:  103 kg
Pelaajaura
Pääsarjaura:  2007–
Aik. seurat:  Manitoba Moose (AHL) Peoria Rivermen (AHL) Tampa Bay Lightning (NHL) Norfolk Admirals (AHL) Rockford IceHogs (AHL) Milwaukee Admirals (AHL) Tucson Roadrunners (AHL) Wichita Thunder (ECHL) Bakersfield Condors (AHL) Eisbären Berlin (DEL)
Pierre-Cédric ”Nacho” Labrie (s. 12. kesäkuuta 1986) on kanadalainen jääkiekkoilija.
Pelaajaura > Junioriura ja aikaisempi elämä

Labrie lopetti 17-vuotias, kun hänen sopimuksensa Quebec Rempartsin kanssa purettiin Ligue de hockey junior majeur du Québecissa. Hän työskenteli yövuorossa lähikaupassa sekä ravintolassa kokin apulaisena. Labrie päätti aloittaa uransa uudelleen pelaten aluksi vain viikonloppuisin amatööriliigassa, josta eteni junioriliigojen kautta AHL:ään ja lopulta myös NHL:ään.
Pelaajaura > Ammattilaisura

7. tammikuuta 2012 Labrie teki NHL-debyyttinsä pelaten Tampa Bay Lightningissa heidän hävitessä lukemin 3–1 Montreal Canadiensille. Hän teki myöhemmin ensimmäisen NHL-pisteensä saamalla syöttöpisteen joukkueen voittaessa Phoenix Coyotesin (nyk. Arizona Coyotes) 21. tammikuuta 2012.
1. heinäkuuta 2014 Labrie allekirjoitti vapaana agenttina yksivuotisen sopimuksen Chicago Blackhawksin kanssa.  He lähettivät hänet AHL:ään farmijoukkue Rockford IceHogsiin 30. syyskuuta 2014. Kaudella 2014-2015 Labrie teki 16 pistettä 60 pelaamassaan ottelussa. 18. kesäkuuta Labrie ja Rockford IceHogs solmivat yhden vuoden mittaisen jatkosopimuksen AHL:n puolella.
Elämä

Ollessaan kalastamassa Tampa Bay Lightning -aikanaan joukkuekavereidensa Keith Aulien ja Anders Lindbäckin kanssa, Labrie sai koukkuunsa pelikaanin. Eläimiä rakastavana Labrie irrotti sen koukusta ja päästi sen menemään vahingoittumattomana.
Tilastot

Labrie Tampa Bay Lightningin paidassa
Momodu Mutairu

| Henkilötiedot |
| --- | --- | --- |
Syntymäaika: 2. syyskuuta 1976 (ikä 48)
Syntymäpaikka: Nigeria
Kansalaisuus:  Nigeria
Pelipaikka: Hyökkääjä
Pituus: 177 cm
Seurat
| Vuodet | Seura | O (M) |
| 1996–1998 1999 | Kawasaki Frontale Montedio Yamagata |  |
Maajoukkue
| 1995 | Nigeria | 2 (0) |
Momodu Mutairu (s. 2. syyskuuta 1976) on nigerialainen entinen jalkapalloilija.
Jalkapallomaajoukkue

Mutairu debytoi Nigerian maajoukkueessa 1995. Hän on pelannut kaksi maaottelua.
Mýkonos (alueyksikkö)

| Mýkonoksen alueyksikkö Περιφερειακή ενότητα Μυκόνου> Alueyksikkö |
| --- | --- |
 Sijainti
Valtio:  Kreikka
Hajautetun hallinnon alue:  Egea
Alue:  Etelä-Egean saaret
Kuntia:  1
Perustettu:  1.1.2011
Hallinto:  
 – hallinnollinen keskus:  Mýkonos
Pinta-ala:  109 km²
Väkiluku (2011):  10 134
 – väestötiheys:  92,97 as./km²
Lyhenteet:  
 – NUTS:  EL422 (osa)
Mýkonoksen alueyksikkö (kreik. Περιφερειακή ενότητα Μυκόνου, Perifereiakí enótita Mykónou) on yksi Kreikan alueyksiköistä. Se sijaitsee Etelä-Egean saarten alueella ja sen hallinnollinen keskus on Mýkonos. Alueyksikön pinta-ala on 109 neliökilometriä ja asukasluku 10 134 (vuonna 2011).
Alueyksikkö käsittää muun muassa Mýkonoksen, Deloksen ja Ríneian saaret sekä joukon niiden lähellä sijaitsevia pienempiä saaria. Se perustettiin vuoden 2011 alussa Kallikrates-suunnitelman myötä. Tuolloin aiempi Kykladien prefektuuri lakkautettiin ja jaettiin yhdeksäksi alueyksiköksi, joista Mýkonos on yksi.
Kunnat

Alueyksikkö muodostuu yhdestä kunnasta:
Nayan

Nayan (k. 1287) oli Borjigineihin eli Tšingis-kaanin sukuun kuulunut Mongolivaltakunnan vallantavoittelija. Hän oli uskonnoltaan nestoriolainen kristitty. Suuri osa nykyaikaan säilyneistä Nayania koskevista tiedoista perustuu Marco Polon matkakertomukseen.
Nayan hallitsi alueita Mantšuriassa, ja sieltä käsin hän aloitti laajan kapinan Kublai-kaania vastaan vuonna 1287. Kapina oli vastareaktio Kublain aikana vallinneelle perinteisen mongolikulttuurin kiinalaistumiselle ja hallinnon itsevaltaistumiselle, jonka seurauksena alueellisten mongoliruhtinaiden valta oli heikentynyt. Kublai osallistui kapinan kukistamiseen henkilökohtaisesti, vaikka hän oli silloin jo yli 70-vuotias – hän istui puisessa tornissa, jota kannatteli tai veti neljä elefanttia. Kublain kenraali Bayan ratsasti Karakorumiin estämään Kaidun mahdollisuudet auttaa Nayania.
Nayanin ja Kublain joukot kohtasivat Liaojoella. Koska Nayan oli kristitty, hänen sotilaidensa tunnuksena oli risti. Taistelu päättyi Nayanin tappioon, ja hän jäi vangiksi. Koska hän oli ylhäistä sukua, häntä ei voitu teloittaa siten että veri olisi valunut maahan, joten hänet käärittiin mattoon ja ”heiteltiin niin armottomasti että hän kuoli”.
Moorefieldin taistelu

Moorefieldin taistelu (engl. Battle of Moorefield; tunnetaan myös nimellä Oldfieldsin taistelu) oli Moorefieldin lähellä Länsi-Virginiassa 7. elokuuta 1864 käyty Yhdysvaltain sisällissodan taistelu. Siinä olivat vastakkain Unionin prikaatikenraali William W. Averellin ja Konfederaation prikaatikenraali John McCauslandin joukot. Taistelu päättyi Unionin voittoon.
Tapahtumien kulku

John McCauslandin ja Bradley Tyler Johnsonin johtamat joukot olivat ennen taistelua polttaneet Chambersburgin kaupungin, minkä jälkeen joukot palasivat Shenandoahin laaksoon. Moorefieldin lähellä Konfederaation ratsuväkijoukot joutuivat kuitenkin 7. elokuuta William W. Averellin järjestämään väijytykseen. Väijytys pakotti Konfederaation joukot pakenemaan paikalta, mikä heikensi merkittävästi Konfederaation ratsuväkijoukkojen taistelutahtoa.
Osapuolet menettivät taistelussa yhteensä 531 miestä.
Neosho-luokka

| Neosho-luokka |
| --- | --- |


Tekniset tiedot
Uppouma:  523 t
Pituus:  54,9 m
Leveys:  13,7 m
Syväys:  1,4 m
Koneteho:  400 [Hevosvoima
Nopeus:  12 solmua
Miehistöä:  100
Aseistus
Meritorjunta:  2 × Dahlgren SB 11" -tykkiä
Neosho-luokka oli Yhdysvaltain laivaston kahden jokimonitorin muodostama alusluokka, jonka alusten kölit laskettiin alkuvuodesta 1863.
Alukset

| Nimi | Telakka | Kölinlasku | Vesille | Valmis | Kohtalo |
| --- | --- | --- | --- | --- | --- |
| USS Neosho | Union Iron Works, Carondelet, Montana | 1862 | 13. helmikuuta 1863 | 13. toukokuuta 1863 | poistettu palveluksest 23. heinäkuuta 1865 15. kesäkuuta 1869 Vixen 2. elokuuta 1869 Osceola myyty 17. elokuuta 1873 |
| USS Osage | Union Iron Works | 1862 | 13. tammikuuta 1863 | 10. heinäkuuta 1863 | upotettu 29. maaliskuuta 1865 Blakely River, Alabama hylky nostettu ja myyty 22. marraskuuta 1867 |
Pernille Harder

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Pernille Mosegaard Harder
Syntymäaika: 15. marraskuuta 1992 (ikä 31)
Syntymäpaikka: Ikast, Tanska
Pelipaikka: hyökkääjä
Pituus: 168 cm
Seura
Seura:  Bayern München
Seurat
| Vuodet | Seura | O | (M) |
| 2007–2010 | Team Viborg |  ? | (?) |
| 2010–2012 | IK Skovbakken |  ? | (?) |
| 2012–2016 | Linköpings FC | 88 | (71) |
| 2017–2020 | VfL Wolfsburg | 75 | (68) |
| 2020-2023 | Chelsea | 48 | (24) |
| 2023– | Bayern München | 1 | (0) |
Maajoukkue
| 2007 | Tanska U16 | 3 | (0) |
| 2007–2009 | Tanska U17 | 23 | (9) |
| 2009–2011 | Tanska U19 | 15 | (13) |
| 2009– | Tanska | 146 | (71) |
 Seurajoukkueuran tilastot kattavat vain kansalliset sarjat, päivitetty 15. syyskuuta 2023 .  Maajoukkueuran tilastot päivitetty 15. syyskuuta 2023 .
| Mitalit> Maa:   Tanska.Naisten jalkapallo.EM-kilpailut  | Mitalit> Maa:   Tanska.Naisten jalkapallo.EM-kilpailut  | Mitalit> Maa:   Tanska.Naisten jalkapallo.EM-kilpailut  | Maa:   Tanska> Naisten jalkapallo. |
| --- | --- | --- | --- |
|  Hopeaa | Hollanti 2017 | Jalkapallo |  |
Pernille Harder (s. 15. marraskuuta 1992) on tanskalainen jalkapalloilija, pelipaikaltaan hyökkääjä. Hän on pelannut Tanskan naisten maajoukkueessa kesäkuun 2022 loppuun mennessä 134 maaottelua ja tehnyt niissä 68 maalia. Syyskuussa 2020 Harder siirtyi Chelseaan naisten ennätyssiirtosummalla.
Seuratasolla hän edustaa nykyisin Bayern Münchenia.
Seurajoukkueura

Uransa alussa Harder pelasi tanskalaisissa Team Viborgissa 2007–2010 ja IK Skovbakkenissa 2010–2012. Vuonna 2012 Harder siirtyi ruotsalaiseen Linköpings FC:hen, jossa hän voitti Ruotsin cupin kahdesti ja mestaruuden 2016. Harder oli mestaruuskaudella myös sarjan paras maalintekijä ja kauden jälkeen siirtyi saksalaiseen VfL Wolfsburgiin. Wolfsburgissa Harder oli Bundesliigan paras maalintekijä kahdesti ja seura voitti neljästi perätysten sekä mestaruuden että Saksan cupin. Wolfsburg eteni Harderin pelatessa myös kahdesti Mestarien liigan loppuotteluun, jotka se kuitenkin hävisi.
Syksyllä 2020 Harder siirtyi Wolfsburgista Chelseaan naisten ennätyssiirtosummalla, jonka arvioidaan olleen noin 340 tuhatta euroa. Hän on voittanut Englannin liigamestaruuden ja FA Cupin kahdesti.
Maajoukkueura

Harder edusti Tanskaa alle 17-vuotiaiden MM-kisoissa 2008. Ensimmäisen naisten maaottelunsa hän pelasi lokakuussa 2009. Vuoden 2013 EM-kisoissa hän pelasi viisi ottelua. EM-kisoissa 2017 Harder toimi Tanskan kapteenina ja johti joukkueensa finaaliin. Hän teki turnauksen ainoan maalinsa finaalissa, jonka Tanska hävisi Alankomaille 4–2.
Saavutukset

Pernille Harder valittiin kauden 2017–2018 parhaaksi eurooppalaiseksi naispelaajaksi. Hänet valittiin Tanskan parhaaksi naispelaajaksi vuosina 2012, 2015, 2016, 2017, 2018 ja 2019. Damallsvenskan-vuosinaan Harder valittiin sarjan vuoden hyökkääjäksi ja vuoden pelaajaksi.
Yksityiselämä

Harder on parisuhteessa joukkuekaverinsa ruotsalaisen Magdalena Erikssonin kanssa.
Aiheesta muualla

Kuvia tai muita tiedostoja aiheesta Pernille Harder Wikimedia Commonsissa
Tanskan joukkue – Jalkapallon naisten EM-kilpailut 2013
1 Petersen |
2 Røddik |
3 K. Pedersen |
4 Ørntoft |
5 Arnth |
6 Knudsen |
7 Madsen |
8 Bukh |
9 Christiansen |
10 Harder |
11 Veje |
12 Jensen |
13 Rasmussen |
14 Olsen |
15 S. Pedersen |
16 Sørensen |
17 Nadim |
18 T. Nielsen |
19 Brogaard |
20 Hovesen |
21 Sandvej |
22 Abel |
23 K. Nielsen |
Valmentaja Heiner-Møller
Tanskan joukkue – Jalkapallon naisten EM-kilpailut 2017
1 Petersen |
2 Røddik |
3 Arnth |
4 Kildemoes |
5 S. Sørensen |
6 Christiansen |
7 Troelsgaard |
8 Nielsen |
9 Nadim |
10 Harder |
11 Veje |
12 Larsen |
13 Sofie Pedersen |
14 N. Sørensen |
15 Thøgersen |
16 Christensen |
17 Jensen |
18 Jans |
19 Sandvej |
20 Stine Pedersen |
21 Hansen |
22 Johansen |
23 Gewitz |
Valmentaja Nielsen
Tanskan joukkue – Jalkapallon naisten EM-kilpailut 2022
1 Christensen |
2 Thrige |
3 Ballisager |
4 Sevecke |
5 Sørensen |
6 K. Holmgaard |
7 Troelsgaard |
8 S. Holmgaard |
9 Nadim |
10 Harder |
11 Veje |
12 Larsen |
13 Pedersen |
14 Bredgaard |
15 Kühl |
16 Svane |
17 Madsen |
18 Gevitz |
19 Thomsen |
20 Bruun |
21 Gejl |
22 Worsøe |
23 Svava |
Valmentaja Søndergaard
Tanskan joukkue – Jalkapallon naisten MM-kilpailut 2023
1 Christensen |
2 Hasbo |
3 Ballisager |
4 Sevecke |
5 Sørensen |
6 Holmgaard |
7 Troelsgaard |
8 Snerle |
9 Vangsgaard |
10 Harder |
11 Veje |
12 Kühl |
13 Pedersen |
14 Sørensen |
15 Thøgersen |
16 Larsen |
17 Madsen |
18 Gevitz |
19 Thomsen |
20 Bruun |
21 Gejl |
22 Østergaard |
23 Svava |
Valmentaja Søndergaard
Mothership

| Mothership Led Zeppelin |
| --- | --- | --- |

Kokoelmalevyn tiedot
 Äänitetty : lokakuu 1968 – joulukuu 1978
 Julkaistu: 12. marraskuuta 2007
 Formaatti: 2CD + DVD LP (2008)
 Tuottaja(t): Jimmy Page
 Tyylilaji: hard rock, blues rock, folk rock
 Levy-yhtiö: Atlantic, Swan Song, Rhino
Listasijoitukset
  Suomen virallinen lista: 10.
Led Zeppelinin muut julkaisut
| How the West Was Won 2003 | Mothership 2007 | Led Zeppelin Definitive Collection 2008 |
Mothership on Led Zeppelinin kokoelmalevy, joka julkaistiin vuonna 2007. Julkaisusta on kaksi versiota, joista laajempi sisältää kahden CD:n lisäksi myös DVD:n.
Kappaleet

| 0 | 1 | 2 |
| --- | --- | --- |
|  CD 1 Good Times Bad Times – 2.46  Communication Breakdown – 2.30  Dazed and Confused – 6.26  Babe I’m Gonna Leave You – 6.41  Whole Lotta Love – 5.34  Ramble On – 4.24  Heartbreaker – 4.14  Immigrant Song – 2.25  Since I’ve Been Loving You – 7.23  Rock and Roll – 3.41  Black Dog – 4.58  When the Levee Breaks – 7.08  Stairway to Heaven – 8.02  |  CD 2 The Song Remains the Same – 5.29  Over the Hills and Far Away – 4.50  D’Yer Mak’er – 4.22  No Quarter – 7.00  Trampled Under Foot – 5.36  Houses of the Holy – 4.02  Kashmir – 8.28  Nobody’s Fault but Mine – 6.15  Achilles Last Stand – 10.23  In the Evening – 6.51  All My Love – 5.51  |  DVD We’re Gonna Groove  I Can’t Quit You Babe  Dazed & Confused  White Summer  What Is & What Should Never Be  Moby Dick  Whole Lotta Love  Communication Breakdown  Bring It On Home  Immigrant Song  Black Dog  Misty Mountain Hop  Going to California  In My Time of Dying  Stairway to Heaven  Rock and Roll  Nobody’s Fault But Mine  Kashmir  Whole Lotta Love  |
Arvostelut

Allmusic:
IGN: 9.6/10
Aiheesta muualla

Mothership discogs.com -sivustolla
Murcia (itsehallintoalue)

| Comunidad Autónoma de la Región de Murcia |
| --- | --- |
 Barranco de Leyva
 Lippu:  Vaakuna
 Sijainti Espanjassa
Valtio:  Espanja
Kuntia:  45
Itsehallinto:  19. kesäkuuta 1982
Hallinto:  
 – hallinnollinen keskus:  Murcia
 – Aluejohtaja:  Fernando López Miras (PP)
Edustus:  Espanjan parlamentti
 – Kongressi:  10 paikkaa
 – Senaatti:  4 paikkaa
Pinta-ala:  11 313 km² (9.)
Väkiluku (2017):  1 470 273 (10.)
 – väestötiheys:  130 as./km²
Kielet:  espanja
Lyhenteet:  
 – ISO 3166:  MU
 
Comunidad Autónoma de la Región de Murcia
Murcia on itsehallintoalue Espanjassa. Murcia koostuu vain yhdestä  samannimisestä maakunnasta. Se sijaitsee maan kaakkoisosassa Välimeren rannalla ja sen rajanaapureita ovat Andalusian, Kastilia-La Manchan ja Valencian itsehallintoalueet.
Itsehallintoalueen pääkaupunki on Murcia. Muita kaupunkeja ovat muun muassa Cartagena ja Lorca. Itsehallintoalueen pinta-ala on 11 313 neliökilometriä ja väkiluku 1,4 miljoonaa, joista kolmasosa asuu pääkaupungissa.
Murcia on suuri hedelmien, vihannesten ja kukkien tuottaja sekä Espanjan että koko Euroopan mittakaavassa. Bullasin, Yeclan ja Jumillan kunnat tunnetaan erinomaisista viineistään sekä Moratalla oliiviöljystään. Murcian ilmasto on lämmin ja kuiva, joten viljelyksillä joudutaan käyttämään laajalti keinokastelua. Pääasiallisena vedenlähteenä toimii Segura, joka on ollut aikoinaan Euroopan pahiten saastuneita jokia. Viimeisen 30 vuoden aikana joen valuma-alueella tehtyjen kunnostus- ja parantamistoimien ansiosta joki saatiin palautettua terveeksi. Segura-joki voitti Euroopan jokipalkinnon 2016.
Suurimmat kunnat

Murcia jakaantuu 45 kuntaan.
|  | Kunta | Asukasluku (2017) |
| --- | --- | --- |
| 1. | Murcia | 443 243 |
| 2. | Cartagena | 214 177 |
| 3. | Lorca | 92 299 |
| 4. | Molina de Segura | 70 344 |
| 5. | Alcantarilla | 41 331 |
| 6. | Torre-Pacheco | 35 198 |
| 7. | Cieza | 34 987 |
| 8. | Águilas | 34 758 |
| 9. | Yecla | 34 092 |
| 10. | San Javier | 31 782 |
Aiheesta muualla

Kuvia tai muita tiedostoja aiheesta Murcian itsehallintoalue Wikimedia Commonsissa
Murcian itsehallintoalueen virallinen sivusto (espanjaksi)
SPAIN.INFO (englanniksi)
Tietoa Jumillasta.[vanhentunut linkki]
Espanjan itsehallintoalueet
Andalusia
Aragonia
Asturia
Baleaarit
Baskimaa
Cantabria
Extremadura
Galicia
Kanariansaaret
Kastilia-La Mancha
Kastilia ja León
Katalonia
Madrid
Murcia
Navarra
La Rioja
Valencia
Espanjan maakunnat
Álava
Albacete
Alicante
Almería
Asturia
Ávila
Badajoz
Baleaarit
Barcelona
Biskaja
Burgos
Cáceres
Cádiz
Castellón
Ciudad Real
Córdoba
A Coruña
Cuenca
Gipuzkoa
Girona
Granada
Guadalajara
Huelva
Huesca
Jaén
Kantabria
León
Lleida
Lugo
Madrid
Málaga
Murcia
Navarra
Ourense
Palencia
Las Palmas
Pontevedra
La Rioja
Salamanca
Santa Cruz de Tenerife
Segovia
Sevilla
Soria
Tarragona
Teruel
Toledo
Valencia
Valladolid
Zamora
Zaragoza
Murcof

Murcof esiintymässä Sonar Festivaalilla, Barcelonassa, 15. kesäkuuta 2007
Murcof eli oikealta nimeltään Fernando Corona on meksikolainen artisti, jonka musiikki on enimmäkseen elektronista musiikkia. Corona syntyi vuonna 1970 Tijuanassa, Meksikossa ja kasvoi Ensedanassa ja oli jonkin aikaa tijuanalaislähtöisen Nortec Collective of Electronic Musiciansin jäsen. Vuonna 2000 hän palasi Tijuanaan, mutta on sen jälkeen asunut Barcelonassa, Espanjassa.